Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektu "Grozījumi Ministru kabineta 2015. gada 10. marta noteikumos Nr. 126 "Tiešo maksājumu piešķiršanas kārtība lauksaimniekiem""** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki |  |
|  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | - |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
|  | Anotācijas I sadaļas 2. punkts | | **Tieslietu ministrija**  Vēršam uzmanību, ka saskaņā ar Eiropas Parlamenta un Padomes 2013. gada 17. decembra Regulas (ES) Nr. 1306/2013 Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (turpmāk – regula Nr. 1306/2013) 59. panta 7. punktu atbalsta pieteikumu vai maksājuma pieprasījumu noraida, ja atbalsta saņēmējs vai tā pārstāvis kavē veikt pārbaudi uz vietas, izņemot nepārvaramas varas gadījumus vai ārkārtas apstākļus. Attiecīgi lūdzam noteikumu projekta anotāciju papildināt ar izvērstu skaidrojumu par minētās regulas normas attiecināšanas pamatotību uz apstākļiem, kad atbilstoši noteikumu projekta 2. punktā ietvertajam Ministru kabineta 2015. gada 10. marta noteikumu Nr. 126 "Tiešo maksājumu piešķiršanas kārtība lauksaimniekiem" (turpmāk – noteikumi Nr. 126) 31.2 punktam lauksaimnieks neiesniedz noteiktu lauku fotogrāfijas ar laika un vietas atzīmi.  Vienlaikus vēršam uzmanību, ka salīdzinājumam šobrīd noteikumos Nr. 126 līdzīgs tiesiskais regulējums 31.2 punktā minētajam regulējumam kā pārejas noteikumi ietverti 259. punktā, taču no 259. punkta izriet, ka tas attiecināms uz 2020. gadā Latvijā izsludinātās ārkārtējās situācijas laiku saistībā ar Covid-19 izplatību, turklāt fotogrāfijas tiek pieprasītas, ja nav iespējams noteikt lauku atbilstību atbalsta saņemšanas nosacījumiem, izvērtējot visus pieejamos tālizpētes materiālus. Attiecīgi secināms, ka 259. punkts paredz izņēmumu uz ārkārtas stāvokļa laiku, turklāt fotogrāfijas var tikt pieprasītas vienīgi gadījumā, ja citādi lauku atbilstību nav iespējams noteikt. No minētā izriet, ka nav skaidri saprotams, kādos konkrēti gadījumos noteikumu projekta redakcijā būs piemērojams noteikumu Nr. 126 259. punkts, kā arī kuros gadījumos piemērojams noteikumu Nr. 126 28. punkts, kas paredz pilnvaras pieprasīt lauksaimniekiem papildu informāciju (arī dokumentus) par iesniegtajiem dokumentiem vai saistībā ar atbilstību atbalsta saņemšanas nosacījumiem). Tādēļ lūdzam atbilstoši precizēt noteikumu projektu vai sniegt pamatotu skaidrojumu par minēto noteikumu projekta anotācijā. | Ņemts vērā | | Papildināts anotācijas I sadaļas 2. punkts |
|  | Noteikumu projekta 3. punktā ietvertais noteikumu Nr. 126 54.1 punkts:  Noteikumus ar 54.1 punktu šādā redakcijā:  "54.1 Lai nodrošinātu vienlīdzīgu attieksmi pret lauksaimniekiem un nepieļautu tirgus un konkurences kropļojumus, saskaņā ar regulas Nr. 639/2014 2. panta 1. un 2. punktu un regulas Nr. 1306/2013 60. pantu uzskatāms, ka lauksaimnieks ir radījis mākslīgus apstākļus brīvprātīga saistītā atbalsta par platībām saņemšanai, ja lauksaimnieks nav novācis ražu, kultūraugam sasniedzot gatavības fāzi, vai jauns ilggadīgo kultūraugu stādījums nav ierīkots, izmantojot kultūraugam piemērotu stādīšanas metodi."  6. Izteikt 190.1 punktu šādā redakcijā:  "190.1 Lai nodrošinātu vienlīdzīgu attieksmi pret lauksaimniekiem un nepieļautu tirgus un konkurences kropļojumus saskaņā ar regulas Nr. 639/2014 2. panta 1. un 2. punktu, kā arī ņemot vērā regulas Nr. 1306/2013 60. pantu, uzskatāms, ka lauksaimnieks ir radījis mākslīgus apstākļus šā atbalsta saņemšanai, ja no atbalstam pieteiktās sēklas kartupeļu platības sertificēts tikai neliels daudzums – mazāk nekā 10,3 tonnas – novākto kartupeļu vai attiecībā uz bioloģiskās lauksaimniecības kontroles sistēmā iekļautām platībām mazāk nekā 8,0 tonnas vidēji saimniecībā no viena hektāra." | | **Tieslietu ministrija**  Noteikumu projekta 3. punktā ietvertais noteikumu Nr. 126 54.1 punkts, kā arī noteikumu projekta 6. punktā izteiktais noteikumu Nr. 126 190.1 punkta punkts nosaka apstākļus, kādos konstatējami mākslīgi apstākļi atbalsta saņemšanai. Saistībā ar minēto norādām, ka no iepriekš minētajām tiesību normām nav skaidri saprotams, kādas ir tiesiskās sekas, ja iestājas minētajās normās paredzētie eventuālie apstākļi, proti, vai šādos gadījumos atbalstu nepiešķir vai prezumpciju par mākslīgu apstākļu radīšanu atbalsta saņemšanai var atspēkot u.tml. Norādām, ka salīdzinājumam šobrīd noteikumu Nr. 126 190.1 punkts kā arī cits līdzīgs noteikumos Nr. 126 ietvertais tiesiskais regulējums (sk. 197.1, 204.1 punktu) paredz, ka atbalstu nepiešķir. Attiecīgi lūdzam atbilstoši precizēt noteikumu projekta 3. un 6. punktu vai alternatīvi nodrošināt noteikumos Nr. 126 ietverto normu vienveidīgumu, atbilstoši papildinot noteikumu projektu. Kā arī lūdzam noteikumu projekta 3. un 6. punktā salāgot izdarīto atsauču uz regulas Nr. 1306/2013 60. pantu veidu. Norādām, ka atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – noteikumi Nr. 108) 2.3. apakšpunktam normatīvā akta projekta tekstu raksta normatīvajiem aktiem atbilstošā vienotā stilistikā, izmantojot vienveidīgas un standartizētas vārdiskās izteiksmes. | Ņemts vērā | | Precizēts projekta 3. un 6.punkts:  3. Papildināt noteikumus ar 54.1 punktu šādā redakcijā:  "54.1 Lai nodrošinātu vienlīdzīgu attieksmi pret lauksaimniekiem un nepieļautu tirgus un konkurences kropļojumus, saskaņā ar regulas Nr. 639/2014 2. panta 1. un 2. punktu un regulas Nr. 1306/2013 60. pantu uzskatāms, ka lauksaimnieks ir radījis mākslīgus apstākļus brīvprātīga saistītā atbalsta par platībām saņemšanai **un atbalstu nepiešķir,** ja lauksaimnieks nav novācis ražu, kultūraugam sasniedzot gatavības fāzi, vai jauns ilggadīgo kultūraugu stādījums nav ierīkots, izmantojot kultūraugam piemērotu stādīšanas metodi."  6. Izteikt 190.1 punktu šādā redakcijā:  "190.1 Lai nodrošinātu vienlīdzīgu attieksmi pret lauksaimniekiem un nepieļautu tirgus un konkurences kropļojumus saskaņā ar regulas Nr. 639/2014 2. panta 1. un 2. punktu, kā arī ņemot vērā regulas Nr. 1306/2013 60. pantu, uzskatāms, ka lauksaimnieks ir radījis mākslīgus apstākļus šā atbalsta saņemšanai **un atbalstu nepiešķir,** ja no atbalstam pieteiktās sēklas kartupeļu platības sertificēts tikai neliels daudzums – mazāk nekā 10,3 tonnas – novākto kartupeļu vai attiecībā uz bioloģiskās lauksaimniecības kontroles sistēmā iekļautām platībām mazāk nekā 8,0 tonnas vidēji saimniecībā no viena hektāra." |
|  | Anotācijas I sadaļas 2. punkts | | **Tieslietu ministrija**  Saskaņā ar Eiropas Parlamenta un Padomes 2013. gada 17. decembra Regulas (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (turpmāk – regula Nr. 1307/2013), 52. panta 3. punktu saistīto atbalstu var piešķirt tikai tādām nozarēm vai tādiem dalībvalsts reģioniem, kuros konkrēti lauksaimniecības veidi vai konkrētas lauksaimniecības nozares, kas ir īpaši svarīgas ekonomisku, sociālu un/vai ar vidi saistītu iemeslu dēļ, saskaras ar zināmām grūtībām. Saistībā ar minēto lūdzam noteikumu projekta anotāciju papildināt ar izvērstu skaidrojumu par atbalsta piešķiršanas vai tā paplašināšanas (attiecināšanu uz konkrētām šķirnēm vai sugām) attiecīgu pamatojumu katrā konkrētā gadījumā (tai skaitā, bet ne tikai, attiecībā uz brīvprātīga saistītā atbalsta paredzēšanu par rudzu līnijšķirnēm saskaņā ar noteikumu projekta 10. punktu).  Ja atbilstošu skaidrojumu nav iespējams sniegt, lūdzam precizēt noteikumu projektu, attiecīgu brīvprātīgu saistīto atbalstu tajā neparedzot. | Ņemts vērā | | Papildināts anotācijas I sadaļas 2. punkts. ar izvērstu skaidrojumu par brīvprātīgi saistītā atbalstu (turpmāk – BSA) piešķiršanu par rudzu populācijas šķirnēm un par atbalsttiesīgo kultūraugu paplašināšanu BSA par augļiem un ogām. |
|  | Anotācijas I sadaļas 2. punkts | | **Tieslietu ministrija**  Ar noteikumu projekta 7. punktā ietverto noteikumu Nr. 126 213.4. apakšpunktu un 9. punktā ietverto noteikumu Nr. 126 216.3. apakšpunktu paredzēts noteikt uzskaites sistēmas izveidi attiecībā uz platībām, kas pārsniedz trīs hektārus. Tomēr vēršam uzmanību, ka attiecībā uz citiem kultūraugiem, kas minēti noteikumos Nr. 126, par kuriem tiek sniegts brīvprātīgs saistītais atbalsts, attiecīgs nosacījums netiek paredzēts. Saistībā ar minēto lūdzam sniegt izvērstu skaidrojumu par noteikumu projekta 7. un 9. punkta atbilstību tiesiskās vienlīdzības principa prasībām. | Ņemts vērā | | Papildināts anotācijas I sadaļas 2. punkts skaidrojot, kāpēc šāda prasība ir attiecināta uz attiecīgām BSA shēmām. |
|  | Anotācijas I sadaļas 2.punkts | | **Tieslietu ministrija**  Saskaņā ar noteikumu projekta 10. punktā ietverto noteikumu Nr. 126 218.11. apakšpunktu brīvprātīgu saistīto atbalstu par rudzu līnijšķirnēm lauksaimnieks var saņemt cita starpā gadījumā, ja cits sertificēta sēklas izcelsmes apliecinājums apliecina sertificētas sēklas iegādi pēdējo četru gadu laikā. Saistībā ar minēto:  pirmkārt, tiesiskās noteiktības nolūkā lūdzam noteikumu projektā vai tā anotācijā skaidrot, kādi dokumenti var apliecināt sertificētas sēklas iegādi (nepieciešamības gadījumā – piemērveidā);  otrkārt, lūdzam noteikumu projekta anotācijā sniegt pamatojumu izvirzītajai prasībai par sertificētas sēklas iegādi pēdējo četru gadu laikā. | Ņemts vērā | | Papildināts anotācijas I sadaļas 2.punkts ar piemēriem, kādi dokumenti var apliecināt sertificētas sēklas iegādi un sniegts pamatojums prasībai par sertificētas sēklas iegādi pēdējo četru gadu laikā. |
|  | Noteikumu projekta 10. punktā ietvertais noteikumu Nr. 126 218.13. apakšpunkts:  218.13. kārtējā gadā ir noslēgts rudzu līnijšķirņu piegādes līgums starp rudzu audzētāju un maizes ražotāju vai graudu pārstrādes uzņēmumu, kam noslēgts līgums ar maizes ražotāju. | | **Tieslietu ministrija**  Norādām, ka saskaņā ar Komerclikuma 18. pantu termins ''uzņēmums'' apzīmē organizatoriski saimniecisku vienību un nevis komercdarbības vai saimnieciskās darbības subjektu. Ņemot vērā minēto, lūdzam izvērtēt un nepieciešamības gadījumā precizēt noteikumu projekta 10. punktā ietverto noteikumu Nr. 126 218.13. apakšpunktu, jēdziena ''uzņēmums'' vietā izmantojot jēdzienu ''komersants'' vai ''saimnieciskās darbības veicējs''. | Ņemts vērā | | Noteikumu projekta 10. punktā ietvertais noteikumu Nr. 126 218.13. apakšpunkts:  218.13. kārtējā gadā ir noslēgts rudzu populācijas šķirņu piegādes līgums ar maizes ražotāju vai **graudu pārstrādātāju**, kam noslēgts līgums ar maizes ražotāju. |
|  | Noteikumu projekta 10. punktā ietvertais noteikumu Nr. 126 218.21. apakšpunkts:  218.21. dokumentus, kas apliecina šo noteikumu 218.11. apakšpunktā noteikto sēklu izcelsmi. Dokumenti, kas jau ir iesniegti Lauku atbalsta dienestā, nākamajā gadā nav jāiesniedz vēlreiz; | | **Tieslietu ministrija**  Lūdzam izvērtēt un noteikumu projekta 10. punktā ietvertajā noteikumu Nr. 126 218.21. apakšpunktā vārdus "nākamajā gadā" aizstāt ar vārdu "atkārtoti", kā arī svītrot vārdu "vēlreiz", tādējādi nodrošinot, ja noteikti dokumenti jau ir iesniegti Lauku atbalsta dienestā, atkārtoti, t.i., ne tikai nākamajā gadā, tie nav jāiesniedz. Norādām, ka atbilstoši Valsts pārvaldes iekārtas likuma 10. panta astotajai daļai valsts pārvaldi organizē pēc iespējas ērti un pieejami privātpersonai. Ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas. | Ņemts vērā | | Precizēts noteikumu projekta 10. punktā ietvertais noteikumu Nr. 126 218.21. apakšpunkts:  218.21. dokumentus, kas apliecina šo noteikumu 218.11. apakšpunktā noteikto sēklu izcelsmi. Dokumenti, kas jau ir iesniegti Lauku atbalsta dienestā, **atkārtoti** nav jāiesniedz; |
|  | noteikumu projekta 10. punktā ietvertais noteikumu Nr. 126 218.22. apakšpunkts:  218.22. šo noteikumu 218.13. apakšpunktā minēto rudzu līnijšķirņu piegādes līgumu. | | **Tieslietu ministrija**  Lūdzam izvērtēt un noteikumu projekta 10. punktā ietvertajā noteikumu Nr. 126 218.22. apakšpunktā paredzēt, ka piegādes līguma starp rudzu audzētāju un graudu pārstrādes uzņēmuma gadījumā nepieciešams iesniegt arī pierādījumus, kas apliecina 218.13. apakšpunktā paredzētā nosacījuma izpildi, proti, ka graudu pārstrādes uzņēmumam ir noslēgts līgums ar maizes ražotāju. Alternatīvi lūdzam sniegt pamatotu skaidrojumu, kā tiks iegūta informācija par minētā nosacījuma izpildi. | Ņemts vērā | | Precizēts noteikumu projekta 10. punktā ietvertais noteikumu Nr. 126 218.22. apakšpunkts:  218.22. šo noteikumu 218.13. apakšpunktā minēto rudzu populācijas šķirņu piegādes līgumu. **Ja lauksaimnieks noslēdzis rudzu populācijas šķirņu piegādes līgumu ar graudu pārstrādātāju, tad līgumā ir apliecinājums, ka graudu pārstrādātājām ir līgums ar maizes ražotāju..** |
|  |  | | **Tieslietu ministrija**  Vēršam uzmanību, ka no noteikumu projekta 12. punktā ietvertā noteikumu Nr. 126 2. pielikuma 8.19. apakšpunktā šobrīd nav skaidri saprotams, vai uz šajā apakšpunktā minēto kultūraugu zemes izmantošanas veidu ir atzīmēta norāde par bioloģisko lauksaimniecību. Attiecīgi lūdzam atbilstoši precizēt noteikumu projektu. Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par savām tiesībām un pienākumiem. | Ņemts vērā | | Precizēts noteikumu Nr. 126 2. pielikuma 8.19. apakšpunktā minētais kultūraugu zemes izmantošanas veids, atzīmējot norādi par bioloģisko lauksaimniecību. |
|  | Noteikumu projekta 18. punktā ietvertais noteikumu Nr. 126 11. pielikuma nosaukums:  "Novadi un pagasti, kuros piemērojams atbrīvojums no ekoloģiski nozīmīgas platības prasības izpildes." | | **Tieslietu ministrija**  Lūdzam noteikumu projekta 18. punktā izteikto noteikumu Nr. 126 11. pielikuma nosaukumu salāgot ar noteikumu projekta 4. punktā izteiktajā noteikumu Nr. 126 118. punktā ietverto atsauci uz minēto pielikumu (118. punktā norādīts uz pagasta teritorijām, savukārt 11. pielikumā – uz pagastiem un novadiem). | Ņemts vērā | | Precizēts noteikumu projekta 18. punktā ietvertais noteikumu Nr. 126 11. pielikuma nosaukums:  “**Pagasti,** kuros piemērojams atbrīvojums no ekoloģiski nozīmīgas platības prasības izpildes.” |
|  | Noteikumu projekta 19. punktā ietvertais 13. pielikuma nosaukums:  Gaļas, kombinēto vilnas-gaļas un piena aitu šķirņu saraksts. | | **Tieslietu ministrija**  Tāpat līdzīgi lūdzam salāgot noteikumu projekta 13. pielikuma nosaukumu un saturu ar noteikumu projekta 5. punktā izteiktajā noteikumu Nr. 126 158.2. apakšpunktā ietverto atsauci uz minēto pielikumu (158.2. apakšpunktā tai skaitā norādīts uz kombinētās (vilnas-gaļas) šķirni un piena šķirni, savukārt 13. pielikumā – arī uz piena aitu šķirni, kombinēto šķirni un kombinēto vilnas-gaļas šķirni). |  | | Precizēts noteikumu projekta 19. punktā ietvertais noteikumu Nr. 126 13. pielikuma nosaukums:  “Gaļas **šķirņu,** kombinēto **(**vilnas-gaļas**) šķirņu** un piena aitu šķirņu saraksts” |
|  | Anotācijas I sadaļas 2. punkts | | **Tieslietu ministrija**  Lūdzam izvērtēt un noteikumu projekta anotāciju papildināt ar skaidrojumu par katra konkrētā būtiskā grozījuma noteikumos Nr. 126 nepieciešamību un mērķi, tai skaitā anotācijas I sadaļas 2. punktā skaidri un nepārprotami identificējot, ar kurām noteikumu projekta normām tiek ieviestas Eiropas Parlamenta un Padomes 2020. gada 23. decembra Regulas (ES) 2020/2220, ar ko nosaka dažus pārejas noteikumus atbalstam no Eiropas Lauksaimniecības fonda lauku attīstībai (ELFLA) un Eiropas Lauksaimniecības garantiju fonda (ELGF) 2021. un 2022. gadā un ar ko attiecībā uz līdzekļiem un piemērošanu 2021. un 2022. gadā groza Regulas (ES) Nr. 1305/2013, (ES) Nr. 1306/2013 un (ES) Nr. 1307/2013, un attiecībā uz līdzekļiem un šāda atbalsta sadalījumu 2021. un 2022. gadā groza Regulu (ES) Nr. 1308/2013 (turpmāk – regula Nr. 2020/2220), prasības, kā arī detalizēti atspoguļojot to, kā konkrēti ar noteikumu projektu attiecīgās regulas prasības tiek ieviestas un kādēļ izraudzītais attiecīgās regulas prasības ieviešanas veids ir efektīvākais. Norādām, ka šobrīd no noteikumu projekta neizriet, ka visas izmaiņas noteikumos Nr. 126 ir saistītas ar regulas Nr. 2020/2220 prasību ieviešanu, ņemot vērā grozījumu saturu un arī to, ka noteikumu projekta tekstā nav ietvertas atsauces uz šo regulu (norādām, ka vienīgais regulu ieviešanas veids ir atsauču izdarīšana uz tām), turklāt noteikumu projekta anotācijā galvenokārt tiek atreferēts noteikumu projekta normu saturs vai sniegtais skaidrojums ir ļoti vispārīgs, nesniedzot skaidru priekšstatu par katra izdarītā grozījuma nepieciešamību un mērķi (piemēram, kādi apsvērumi ņemti vērā, noteikumu projekta 3. un 6. punktā nosakot apstākļus, kādos konstatējami mākslīgi apstākļi atbalsta saņemšanai un kādēļ šie apstākļi uzskatāmi par pamatotiem un objektīviem), kā arī to, vai izraudzītais tiesiskais risinājums katrā konkrētā gadījumā ir efektīvākais (piemēram, nav skaidrs, pēc kādiem kritērijiem sadalīts maksimālais finansējuma apmērs katram brīvprātīgam saistītam atbalstam 2021. un 2022. gadā saskaņā ar noteikumu projekta 20. punktu, tāpat, piemēram, kādēļ saskaņā ar noteikumu projekta 7. un 9. punktu noteikts, ka tikai sākot no trīs hektāriem izveidojama uzskaites sistēma u.tml.). | Ņemts vērā | | Precizēts anotācijas I sadaļas 2. punkts, izdalot grozījumus, kuri izriet no regulas 2020/2220 un kuri veikti, lai precizētu esošos nosacījumus. Kā arī papildināti grozījuma apraksti. |
|  | Anotācijas V sadaļas 1. tabula | | **Tieslietu ministrija**  Nepieciešams precizēt noteikumu projekta anotāciju atbilstoši Ministru kabineta 2009. gada 7. aprīļa noteikumu Nr. 300 ''Ministru kabineta kārtības rullis'' 3. punktam, kas noteic, ka Ministru kabineta noteikumu projektam pievieno anotāciju, kurā aizpildīta vismaz sadaļa par tiesību akta projekta nepieciešamību, tas ir, anotācijas I sadaļa, bet pārējās anotācijas sadaļas aizpilda, ja tiesību akta projekts skar attiecīgajā anotācijas sadaļā minētos jautājumus. Vēršam uzmanību, ka Tieslietu ministrijai nav iespējams precīzi izvērtēt, vai ir korekti ieviestas regulas Nr. 1306/2013, regulas Nr. 2020/2220, Komisijas 2014. gada 11. marta Deleģētās regulas Nr. 639/2014, ar ko papildina Eiropas Parlamenta un Padomes Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar kuru groza minētās regulas X pielikumu (turpmāk – regula Nr. 639/2014), un Komisijas 2014. gada 17. jūlija Īstenošanas regulas (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (turpmāk – regula Nr. 809/2014), prasības bez pienācīgi kārtā aizpildītas noteikumu projekta anotācijas V sadaļas 1. tabulas atbilstoši attiecīgi instrukcijas Nr. 19 55. un 56. punkta prasībām. | Ņemts vērā | | Precizēta anotācijas V sadaļas 1. tabula |
|  | Anotācijas V sadaļas 2. tabula | | **Tieslietu ministrija**  Vēršam uzmanību, ka noteikumu projekta 10. punktā ietvertajā noteikumu Nr. 126 218.4 un 218.5 punktā ietvertas atsauces uz regulas Nr. 639/2014 53. panta 2. punktu un regulas Nr. 809/2014 30. panta "e" apakšpunktu, kas nav atspoguļots noteikumu projekta anotācijas V sadaļas 1. tabulā. Tāpat vēršam uzmanību, ka noteikumu projektā nav ietvertas atsauces uz regulu Nr. 2020/2220, savukārt noteikumu projekta anotācijas V sadaļas 1. tabulā nav ietverta informācija par šīs regulas prasību pārņemšanu neatkarīgi no tā, ka regula Nr. 2020/2220 minēta tai skaitā noteikumu projekta anotācijas V sadaļas 1. punktā. Ievērojot minēto, lūdzam izvērtēt un atbilstoši papildināt noteikumu projektu ar atbilstošām atsaucēm uz regulu Nr. 2020/2220, ievērojot noteikumu Nr. 108 170-172. punktu, kā arī lūdzam papildināt noteikumu projekta anotācijas V sadaļas 1. tabulu ar informāciju par iepriekš minēto regulu prasību pārņemšanu. | Ņemts vērā | | Papildināta anotācijas V sadaļas 2. tabula |
|  |  | | **Tieslietu ministrija**  Vēršam uzmanību, ka regulas Nr. 1307/2013 46. panta 7. punkta pirmā daļa ("Dalībvalstis, kurās vairāk nekā 50 % no kopējās sauszemes platības veido meži, var nolemt, ka šā panta 1. punktu nepiemēro saimniecībām, kas atrodas apgabalos, kurus minētās dalībvalstis saskaņā ar Regulas (ES) Nr. 1305/2013 32. panta 1. punkta a) vai b) apakšpunktu ir noteikušas par apgabaliem, kuros ir dabas ierobežojumi, ar noteikumu, ka vairāk nekā 50 % no šā punkta otrajā daļā minēto apgabalu zemes platības veido mežs un ka meža zemes attiecība pret lauksaimniecības zemi ir lielāka nekā 3:1.") dalībvalstīm ir paredzēta rīcības brīvība. Attiecīgi lūdzam sniegt izvērstu skaidrojumu par rīcības brīvības izmantošanu atbilstoši instrukcijas Nr. 19 56.5. apakšpunktam, norādot konkrēto regulas normu, kas paredz rīcības brīvību, kādā veidā minētā rīcības brīvība ir izmantota noteikumu projektā, un to, kādēļ ir izmantota regulā Nr. 1307/2013 paredzētā rīcības brīvība. Kā arī vienlaikus lūdzam noteikumu projekta anotāciju papildināt ar skaidrojumu par Eiropas Parlamenta un Padomes 2013. gada 17. decembra Regulas (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (turpmāk – regula Nr. 1305/2013) 32. panta 1. punkta "a" vai "b" apakšpunkta prasību ieviešanu nacionālajā regulējumā. Norādām, ka šobrīd no noteikumu projekta un tā anotācijas nav gūstama pārliecība par to, ka noteikumu projekta 18. punktā izteiktajā noteikumu Nr. 126 11. pielikumā paredzētās pagastu teritorijas (ņemot vērā, ka noteikumu projekts neparedz atsauces izdarīšanu uz citiem nacionāliem normatīviem aktiem) atbilst regulā Nr. 1305/2013 32. panta 1. punkta "a" vai "b" apakšpunktos norādītajām kategorijām un atbilstoši nacionālajam regulējumam ir noteiktas kā tādas, kurās lauksaimniekiem ir tiesības pretendēt uz maksājumiem, kas paredzēti minētās regulas 31. pantā. Ja atbilstošu skaidrojumu nav iespējams sniegt, lūdzam attiecīgi precizēt noteikumu projektu. | Ņemts vērā | | Papildināta anotācijas V sadaļas 2. tabula |
| Atbildīgā amatpersona | |  | | |
|  | | (paraksts\*) | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Elīna Dimanta

|  |
| --- |
| (par projektu atbildīgās amatpersonas vārds un uzvārds) |
| Tirgus un tiešā atbalsta departamenta Tiešo maksājumu un nozaru ekonomikas nodaļas vadītāja vietniece |
| (amats) |
| t.: 67027237 |
| (tālruņa un faksa numurs) |
| Elina.Dimanta@zm.gov.lv |
| (e-pasta adrese) |